
 7.10.2014
 BG
 Официален вестник на Европейския съюз
 L 291/9
 РЕГЛАМЕНТ ЗА ИЗПЪЛНЕНИЕ (ЕС) No 1049/2014 НА КОМИСИЯТА
 от 30 юли 2014 година
 относно техническите характеристики на мерките за информиране и популяризиране съгласно Регламент (ЕС) No 514/2014 на Европейския парламент и на Съвета за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 514/2014 на Европейския парламент и на Съвета от 16 април 2014 г. за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи (1), и по-специално член 53, параграф 5 от него,
 като има предвид, че:
 (1)
 В Регламент (ЕС) No 514/2014 се посочват общи разпоредби за изпълнението на фонд „Убежище, миграция и интеграция“ и инструмента за финансово подпомагане на полицейското сътрудничество, предотвратяването и борбата с престъпността и управлението на кризи.
 (2)
 Необходимо е да се гарантира, че финансовата подкрепа от страна на Съюза получава видимо признание, така че ролята на Съюза във финансирането на програмите да стане известна на по-широка публика. С тази цел мерките за информиране и популяризиране следва да съдържат конкретна информация, упоменаваща участието на Съюза, включително съдържаща емблемата на Съюза. За да се осигури последователност, емблемата на Съюза следва да бъде в стандартен формат.
 (3)
 Обединеното кралство и Ирландия са обвързани от Регламент (ЕС) No 514/2014 и следователно са обвързани от настоящия регламент.
 (4)
 Дания не е обвързана нито от Регламент (ЕС) No 514/2014, нито от настоящия регламент.
 (5)
 За да се осигури бързо прилагане на мерките, предвидени в настоящия регламент, и да не се забавя одобряването на националните програми, регламентът следва да влезе в сила в деня след публикуването му в Официален вестник на Европейския съюз.
 (6)
 Мерките, предвидени в настоящия регламент, са в съответствие със становището на комитета за фонд „Убежище и миграция“ и фонд „Вътрешна сигурност“,
 ПРИЕ НАСТОЯЩИЯ РЕГЛАМЕНТ:
 Член 1
 Технически характеристики на информацията и публичността за проекта
 Всички мерки за информиране и популяризиране, насочени към бенефициерите, потенциалните бенефициери и широката общественост, включват:
 а)
 емблемата на Европейския съюз, в съответствие с графичните стандарти, посочени в приложението, и упоменаване на Европейския съюз;
 б)
 упоменаване на фонда, с който се подпомага проектът, както е посочено в приложението;
 в)
 изявление, избрано от отговорния орган, в което се подчертава добавената стойност на приноса на Европейския съюз.
 Букви а) и в) не се прилагат за малките рекламни материали.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 юли 2014 година.
 За Комисията
 Председател
 José Manuel BARROSO
 (1) ОВ L 150, 20.5.2014 г., стр. 112.
 ПРИЛОЖЕНИЕ
 ИНСТРУКЦИИ ОТНОСНО ЕМБЛЕМАТА И ОПРЕДЕЛЯНЕ НА СТАНДАРТНИТЕ ЦВЕТОВЕ ОПИСАНИЕ НА СИМВОЛИКАТА
 На небесносин фон дванадесет златни